cyanic-selkie/wikianc huggingface dataset:
রেমন্ড চ্যান্ডলার
আমেরিকার জনপ্রিয় ধারার সাহিত্যে চ্যান্ডলারের স্টাইল তীব্র প্রভাব ফেলে। ড্যাশিয়েল হ্যামেট, জেমস এম. কাইন এবং ব্ল্যাক মাস্কের অন্য লেখকদের সাথে তাকেও গোয়েন্দা কাহিনীর হার্ডবয়েলড ধারার একজন প্রবর্তক মনে করা হয়। তার উপন্যাগুলোর নায়ক ফিলিপ মার্লোকে, হ্যামেটের স্যাম স্পেডের মতো, কেউ কেউ "প্রাইভেট ডিটেকটিভ"-এর সমার্থক ভেবে থাকে। চলচ্চিত্রে হামফ্রে বোগার্ট দুটো চরিত্রেই অভিনয় করেছেন, তবে অনেকেই তাকে মার্লো হিসেবেই উপযুক্ত মনে করেন।
চ্যান্ডলারের কয়েকটি উপন্যাসকে গুরুত্বপূর্ণ সাহিত্যসৃষ্টি বলে গণ্য করা হয় এবং তার মধ্যে তিনটাকে বলা হয় মাস্টারপিস: ফেয়ারওয়েল, মাই লাভলি (১৯৪০), দ্য লিটল সিস্টার (১৯৪৯) এবং দ্য লং গুডবাই (১৯৫৩)। শেষোক্তটি সম্পর্কে মার্কিন অপরাধ গল্পের এক সংকলনে বলা হয় "তর্কসাপেক্ষ হলেও ২০ বছর আগে প্রকাশিত হ্যামেটের দ্য গ্লাস কি-র পর প্রথম সিরিয়াস এবং মূলধারার উল্লেখযোগ্য উপন্যাস যেটাতে রহস্যের উপাদানগুলো রয়ে গেছে।"
ফ্রিডেস্কটপ.ওআরজি
freedesktop.org (fd.o) হল এমন একটি প্রকল্প যার মাধ্যমে ফ্রি সফটওয়্যারfree software ডেক্সটপ এনভাইরোনমেন্টdesktop environment এর সমন্বয়, আন্তসংযোগ ব্যবস্থাপনা এবং শেয়ার করার কাজ করে থাকে। মূলত এক্স উইন্ডো সিস্টেম (X11) লিনাক্স এবং অন্যান্য ইউনিক্স-লাইক অপারেটিং সিস্টেমের ব্যবহার উপযোগী করার লক্ষে কাজ করে থাকে এই প্রতিষ্ঠানটি। হ্যাভক পিনিংটন রেড হ্যাটের পক্ষ থেকে ২০০০ সালের মার্চ মাসে এটি প্রতিষ্ঠা করেন।
এই প্রতিষ্ঠানটি ব্যবহারকারীদের লক্ষে পরিচালিত হয়ে থাকে। X এর জন্য বিভিন্ন ডেভলপমেন্ট ফ্রেমওয়ার্ক রয়েছে এবং এগুলো খুব সহজে পরিবর্তন করা হবে না। এই প্রতিষ্ঠানটি এই বিষয়টি নিশ্চিত করে থাকে যে ডেভলপমেন্ট ফ্রেমওয়ার্কের এই পার্থক্যসমূহ ব্যবহারকারীদের কোনো অসুবিধার সৃষ্টি করবে না এবং তাদের পক্ষে সহজে চিহ্নিত করা সম্ভব হবে না।
সর্বাধিক ব্যবহৃত ফ্রি সফটওয়্যার এক্স ডেক্সটপ, জিনোম, কেডিই, এবং এক্সএফসিই এই প্রকল্পের সাথে নিবিড়ভাবে কাজ করে যাচ্ছে। ২০০৬ সালে এই প্রকল্প থেকে Portland 1.0 (<tt>xdg-utils</tt>) প্রকাশ করা হয়। যেখানে ডেক্সটপ এনভাইরেনমেন্টের সাধারণ কিছু বেশিষ্ট নির্ধারণ করে দেয়া হয়েছিল।
freedesktop.org সাধারণভাবে X Desktop Group নামে পরিচিত এবং সংক্ষেপে এটিকে "XDG" বলা হয়ে থাকে।
হোস্ট করা প্রকল্পসমূহ
freedesktop.org বেশ কিছু প্রকল্প হোস্ট করে থাকে। এর মধ্যে রয়েছে:
এছাড়া, Avahi ( Zeroconf এর ফ্রি সংস্করণ হিসাবে তৈরী করা হয়েছিল) fd.o প্রকল্প হিসাবে শুরু করা হলেও বর্তমানে এটি অন্য কোথাও সরিয়ে ফেলা হয়েছে।
বর্ষসেরা সঙ্গীতের জন্য মির্চি সঙ্গীত পুরস্কার
বছরের সেরা গানটিকে স্বীকৃতি দেওয়ার জন্য, হিন্দি চলচ্চিত্রের জন্য মির্চি সঙ্গীত পুরস্কারের একটি বার্ষিক অংশ হিসেবে রেডিও মির্চি দ্বারা বর্ষসেরা সঙ্গীতের জন্য মির্চি সঙ্গীত পুরস্কার দিয়ে পুরস্কৃত করা হয়।
তাকেকাজু আসাকা
তাকেকাজু আসাকা একজন জাপানি ভাষাতত্ত্ববিদ ও অধ্যাপক।  ১৯৫২ সালের জাপানের টোকিওতে জন্মগ্রহণ করেন।
টোকিওর সুদাজুকু বিশ্ববিদ্যালয়ের <font color="#0645ad">সাংস্কৃতিক ভাষাতত্ত্বের  একজন অধ্যাপক। তিনি রোজালিয়া ডি ক্যাস্ত্রো, রামোন ক্যাবানিলাস এবং উযিও নভোনিইরার মতো গ্যালিথীয় লেখকদের রচনা গালিথীয় ভাষা থেকে অনুবাদ করেছেন। জাপানি ভাষাভাষীদের জন্য গালিথীয় ভাষার ব্যাকরণ বই " নিজেকে জাপানের গালিথীয় সংস্কৃতির দূত করে তুলুন" রচনা করেন। এটি জাপানি ভাষাভাষীদের জন্য লিখা প্রথম কোন গ্যালিথীয় ভাষার ব্যাকরণ বই।
তিনি জাপানের টোকিও এবং অন্য আরো কিছু শহরে "গালিথীয় সাহিত্য দিবস" উদযাপনের আয়োজনকারীদের মধ্যে অন্যতম।  ২০১৭ সালে তার কর্মের জন্য গালিথীয় রয়েল একাডেমী তাকে স্বীকৃতি প্রদান করে।
প্রাথমিক ইতিহাস
থাম্ব|246x246পিক্সেল|ক্যানট্যারেস গ্যালেগোস, [[টোকিও.]] ১৯৮৯ সালে আন্তর্জাতিক সাংস্কৃতিক ভাষাতত্ত্ব সম্মেলনে আসাকা সবার প্রথম গ্যালেশিয়া সম্পর্কে জ্ঞাত হন। এরপর থেকে তিনি গালিথীয় ভাষা ও সংস্কৃতির অনুরাগী হয়ে উঠেন। তিনি টোকিওতে স্পেনীয় ভাষার ব্যকরণের পাশাপাশি গালিথীয় ভাষা ও সংস্কৃতি শেখানো শুরু করেন। ২০০২ সালে তিনি "ক্যানতারেস গ্যালেগাস" বইটি জাপানি ভাষায় অনুবাদ করেন। যা ডিটিপি প্রকাশনী থেকে প্রকাশিত হয়। ২০১৪ সালে "কন্তোস দা মিনা তেরা" (আমার ভূমির গল্প) জাপানি ভাষায় অনুবাদ করেন। একই প্রকাশনী থেকে পরবর্তীতে তিনি "মারিয়া দো কারমো রিও পানিসে"র মুখবন্ধ রচনা করেন, যা সিডি আকারেও বের হয়। ২০১৭ সালে গালিথীয় লেখক উযিও নভোনিইরার রচনার একটি দ্বিভাষিক সংস্করণ বের করেন।
ব্ল্যাক পার্ল
ব্ল্যাক পার্ল (Black Pearl), মূল উইকড ওয়েঞ্চ (Wicked Wench) হচ্ছে একটি কাল্পনিক জাহাজ। এটি দেখা যায় ‎‎পাইরেটস অফ দ্য ক্যারিবিয়ান: দ্য কার্স অফ দ্য ব্ল্যাক পার্ল, পাইরেটস অফ দ্য ক্যারিবিয়ান: ডেড ম্যান’স চেস্ট, ও ‎পাইরেটস অফ দ্য ক্যারিবিয়ান: অ্যাট ওয়ার্ল্ড’স এন্ড চলচ্চিত্রে। চিত্রনাট্য অনুসারে কালো মাস্তুল ও পাল দেখে ব্ল্যাক পার্ল-কে সহজেই চেনা যায়। এর ফলে বিভিন্নভাবে সুবিধা হতো। কাটলার বেকেটের নির্দেশে জাহাজটি পুড়িয়ে ও ডুবিয়ে দেওয়ার আগে এর নাম ছিলো উইকড ওয়েঞ্চ। পরবর্তীতে জ্যাক স্প্যারোর সাথে হওয়া এক চুক্তি অনুসারে ডেভি জোন্স এটিকে সমুদ্রগর্ভ থেকে তুলে আনে। স্প্যারো এর নতুন নাম দেয় ব্ল্যাক পার্ল। জাহাজটিকে ‘নাই আনক্যাচেবল’ (‘’) বা ‘ছোঁয়া অসম্ভব’ বলে ডাকা হয়। নামকরণের স্বার্থকতা বিচার করে, তিনটি চলচ্চিত্রেই দেখা যায় যে, কোনো না কোনোভাবে জাহাজটি ধরা পড়ার হাত থেকে পালিয়ে গেছে, বা অতিক্রম করে চলে গেছে। এর মধ্যে আছে ইন্টারসেপ্টর (যাকে ক্যারিবিয়ানের সবচেয়ে দ্রুতগামী জাহাজ হিসেবে ধরা হয়) ও দ্য ফ্লাইং ডাচম্যান (যা প্রকৃতপক্ষে বাতাসের প্রতিকূলে পার্লের থেকেও দ্রুতগামী একটি জাহাজ)। অনেকগুলো পাল ধারণ করার কারণে জাহাজটি এতো বেশি দ্রুতগামী। অ্যাট ওয়ার্ল্ড’স এন্ড-এ উল্লেখ করা হয় যে, এটিই একমাত্র জাহাজ যা কী না দ্য ফ্লাইং ডাচম্যান-কে পরাজিত করতে পারে।
বহিঃসংযোগ
パイレーツ・オブ・カリビアンの艦船
আলিনগর স্কুল ও কলেজ
আলিনগর স্কুল ও কলেজ চাঁপাইনবাবগঞ্জ জেলার গোমস্তাপুর উপজেলায় অবস্থিত অন্যতম একটি মহাবিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত।
ইতিহাস
চাঁপাইনবাবগঞ্জ জেলার গোমস্তাপুর উপজেলাধীন আলিনগরে ১৯৬৪ সালে গড়ে ওঠে মাইনর স্কুল। ১৯৬৪ সালের পরে স্থানীয় জনগনের একান্ত একাগ্রতা ও প্রচেষ্টায় মাইনর স্কুল রূপান্তরিত হল জুনিয়র স্কুলে। জুনিয়র স্কুল প্রতিষ্ঠার অল্প সময়ের মধ্যেই আলিনগর জুনিয়র স্কুল আলিনগর দ্বিমুখী উচ্চ বিদ্যালয়ে পরিণত হয়। এক সময় সিদ্ধান্ত নেওয়া হয় যে আলিনগরে একটি কলেজ প্রতিষ্ঠা করা হবে। কলেজ প্রতিষ্ঠার প্রত্যয়ে ৪ সেপ্টেম্বর, ১৯৮৫ তারিখে আলীনগর এর বিশিষ্ট ব্যক্তিগণ মিলিত হন আলিনগর দ্বিমুখী উচ্চ বিদ্যালয়ের অফিস কক্ষে।
কলেজ প্রতিষ্ঠার ব্যাপারে সর্বপ্রথম যিনি এগিয়ে আসেন সন্তোষপুর সরকারি প্রাথমিক বিদ্যালয় এর তৎকালীন প্রধান শিক্ষক জনাব মমতাজ উদ্দিন আহমেদ। এছাড়াও অত্র এলাকার মোঃ এহিয়া মিয়া, রেজাউল করিম, ডাঃ মোঃ আশরাফুল হক (চুনু), মোঃ তাহের আলি, মোঃ আমিরুল ইসলাম, মরহুম আলহাজ্ব গিয়াস উদ্দিন, উজাল উদ্দিন মিয়াসহ তৎকালীন স্কুল পরিচালনার সকল সদস্য ও শিক্ষকমন্ডলী কলেজ প্রতিষ্ঠার জন্য কাজ করে গেছেন। কলেজ পাঠদানের অণুমতি পায় ৩ জুলাই, ১৯৮৬ তারিখে। ১৯৮৫-৮৬ শিক্ষা বর্ষ থেকে প্রথম পাঠদান শুরু হয় কলেজ লেভেলে এবং ১৯৮৭ সালে ১ম এইচ.এস.সি পরীক্ষায় ২২ জন অংশগ্রহণ করে।
১৯৯৯ সাল পর্যন্ত শুধু মাত্র মানবিক বিভাগে মাত্র চারটি বিষয় থাকলেও ২০০০ সালে বিজ্ঞান বিভাগ, ব্যবসায় শিক্ষা শাখাসহ কম্পিউটার শিক্ষা ও পরিসংখ্যান বিষয় খোলা হয়।
অবকাঠামো
উপজেলা সদর হতে পাকা সড়ক পথে এর দুরত্ব প্রায় ৬ কি.মি.। অবস্থান উপজেলা সদর হতে পশ্চিমে। এল প্যাটার্ন এর দ্বিতল ভবন বিশিষ্ট প্রতিষ্ঠানটি মোট কক্ষ সংখ্যা ২০টি। তার মধ্যে একটি অধ্যক্ষ কক্ষ, একটি শিক্ষক মিলনায়তন, একটি লাইব্রেরী, একটি বিজ্ঞানাগার, ১টি ছাত্রী কমনরুম ও ১টি কম্পিউটার ল্যাব। স্কুলের সামনে একটি বিশাল খেলার মাঠ। মাঠের পূর্ব প্রান্তে প্রতিষ্ঠান সংলগ্ন একটি শহীদ মিনার।
পঠিত বিষয় এবং কোর্স
এখানে তিন বিভাগেরই বিষয় পড়ানো হয়। বিজ্ঞান,বাণিজ্য ও কলা। তবে মাধ্যমিক লেবেলে বাণিজ্য বিষয় পড়ানো শুরু হয়েছে ২০১৪ সাল থেকে। উচ্চ মাধ্যামিকে সব বিভাগেরই বিষয় পড়ানো হয়।
মুক্তিযুদ্ধে অবদান
১৯৭১সালের মহান মুক্তিযুদ্ধের সময় আলিনগর স্কুল ও কলেজটি মুক্তিযোদ্ধাদের সম্মুখ ক্যাম্প ছিল। এখান থেকে মুক্তিযোদ্ধারা যুদ্ধ পরিচালনা করেছেন এবং এই প্রতিষ্ঠানের অনেক ছাত্র মুক্তিযুদ্ধে সরাসরি অংশগ্রহণ করেছেন।
এইচ এম জহিরুল হক
এইচ এম জহিরুল হক একজন বাংলাদেশী শিক্ষাবিদ। তিনি ঢাকায় অবস্থিত বেসরকারি বিশ্ববিদ্যালয়, ইউনিভার্সিটি অব লিবারেল আর্টস বাংলাদেশের (ইউল্যাব) কম্পিউটার সায়েন্স অ্যান্ড ইঞ্জিনিয়ারিং বিভাগের প্রাক্তন বিভাগীয় প্রধান। তিনি বিশ্ববিদ্যালয়টির উপ-উপাচার্য ও উপাচার্য ছিলেন। বর্তমানে তিনি কানাডিয়ান ইউনিভার্সিটি অব বাংলাদেশের উপাচার্য হিসেবে দায়িত্ব পালন করছেন।
শিক্ষাজীবন
তিনি ১৯৯৫ সালে ইউক্রেনের চেরকাসি স্টেট টেকনোলজিক্যাল ইউনিভার্সিটি থেকে টেকনিক্যাল সায়েন্সে (সিস্টেম ইঞ্জিনিয়ারিং) মাস্টার্স এবং ২০০১ সালে খারকিভ স্টেট টেকনিক্যাল ইউনিভার্সিটি অব রেডিও ইলেকট্রনিক্স থেকে ইঞ্জিনিয়ারিংয়ে পিএইচডি ডিগ্রি অর্জন করেন।
কর্মজীবন
জহিরুল হক ১৯৯৫ থেকে ২০০১ সাল পর্যন্ত ইউক্রেনের চেরকাসি স্টেট টেকনোলজিক্যাল ইউনিভার্সিটি এবং খারকিভ স্টেট টেকনিক্যাল ইউনিভার্সিটি অব রেডিও ইলেকট্রনিক্স-এ শিক্ষকতা ও গবেষণায় নিয়োজিত ছিলেন। ২০০২ থেকে ২০০৪ সাল পর্যন্ত তিনি সিলেটের লিডিং ইউনিভার্সিটির কম্পিউটার সায়েন্স অ্যান্ড ইঞ্জিনিয়ারিং বিভাগের সহকারী অধ্যাপক ছিলেন। ২০০৪ থেকে ২০০৮ সাল পর্যন্ত তিনি ইউনিভার্সিটি অব লিবারেল আর্টস বাংলাদেশ (ইউল্যাব) এর কম্পিউটার সায়েন্স অ্যান্ড ইঞ্জিনিয়ারিং বিভাগের সহযোগী অধ্যাপক ও বিভাগীয় প্রধান হিসেবে দায়িত্ব পালন করেন। এরই ধারাবাহিকতায় তিনি বিশ্ববিদ্যালয়টির অধ্যাপক হন।
কর্মজীবনে অধ্যাপনার পাশাপাশি তিনি ইউল্যাবের একাডেমিক অ্যাফেয়ার্সের পরিচালক, ভারপ্রাপ্ত রেজিস্ট্রার এবং স্কুল অব সায়েন্স অ্যান্ড ইঞ্জিনিয়ারিংয়ের ডিনসহ বিভিন্ন গুরুত্বপূর্ণ পদে কাজ করেছেন।
এইচ এম জহিরুল হক ২০১৩ থেকে ২০১৭ সাল পর্যন্ত ইউনিভার্সিটি অব লিবারেল আর্টস বাংলাদেশের (ইউল্যাব) উপ-উপাচার্য এবং ২০১৭ থেকে ২০২১ সাল পর্যন্ত বিশ্ববিদ্যালয়টির চতুর্থ উপাচার্য হিসেবে দায়িত্ব পালন করেন।  ২০২২ সালের ২১ এপ্রিল তিনি কানাডিয়ান ইউনিভার্সিটি অব বাংলাদেশের উপাচার্য হিসেবে নিয়োগ লাভ করেন।
প্রকাশনা
জাতীয় ও আন্তর্জাতিক জার্নালে তার উল্লেখযোগ্য সংখ্যক গবেষণাপত্র প্রকাশিত হয়েছে।
সদস্যপদ
জহিরুল হক বাংলাদেশ কম্পিউটার সোসাইটি (বিসিএস) সহ বিভিন্ন পেশাজীবী সংগঠনের সদস্য।
সম্মাননা
তিনি ২০১৯ সালে বিজনেস অ্যান্ড অ্যাপ্লায়েড সায়েন্স একাডেমি অব নর্থ আমেরিকা (বাসানা) প্রদত্ত ‘এওয়ার্ড অব লিডারশিপ এক্সিলেন্স’ লাভ করেন।
ইউরি আন্দ্রোপভ
ইউরি ভ্লাদিমিরোভিচ আন্দ্রোপভ (Ю́рий Влади́мирович Андро́пов; জন্ম: ১৫ জুন, ১৯১৪ - মৃত্যু: ৯ ফেব্রুয়ারি, ১৯৮৪) সাবেক রুশ-সোভিয়েত রাজনীতিবিদ, প্রধানমন্ত্রী ও দেশটির সর্বোচ্চ নেতা ছিলেন। পূর্বসূরী লিওনিদ ব্রেজনেভের মৃত্যুজনিত কারণে প্রধানমন্ত্রীর দায়িত্বপ্রাপ্ত হন ও পনেরো মাস ক্ষমতায় ছিলেন। পরবর্তীতে তার মৃত্যুতে কনস্তান্তিন চেরনেনকো সোভিয়েত ইউনিয়নের প্রধানমন্ত্রী হয়েছিলেন।
রাজনৈতিক জীবন
১৯৩০ সালে কমসোমলে যোগ দেন আন্দ্রোপভ। ১৯৩৯ সালে কম্যুনিস্ট পার্টির সদস্য হন। এরপর ১৯৪০ থেকে ১৯৪৪ সাল পর্যন্ত ক্যারেলো-ফিনিশ প্রজাতন্ত্রের লেনিনবাদী কমিউনিস্ট যুবলীগের কেন্দ্রীয় কমিটির প্রথম সচিবের দায়িত্ব পালন করেন। দ্বিতীয় বিশ্বযুদ্ধ চলাকালে তিনি ফিনল্যান্ডে অবস্থান করেন ও সোভিয়েত ইউনিয়নের দখলকৃত এলাকায় সোভিয়েত রক্ষাকারী দলের সদস্য হিসেবে অক্ষশক্তির বিপক্ষে গেরিলা যুদ্ধে অবতীর্ণ হন। ১৯৪৪ সালে কমিউনিস্ট পার্টিতে কাজ করার জন্যে কমসোমল ত্যাগ করেন। ১৯৪৭ সালে তিনি ক্যারেলো-ফিনিশ প্রজাতন্ত্রের কমিউনিস্ট পার্টির কেন্দ্রীয় কমিটিতে দ্বিতীয় সচিবরূপে নির্বাচিত হন। এরপর ১৯৫১ সালে মস্কোতে চলে আসেন ও দলের সদর দফতরে যোগ দেন।
১৯৫৪ সালে হাঙ্গেরীতে সোভিয়েত রাষ্ট্রদূতরূপে যোগ দেন। এ সময়ে হাঙ্গেরীয় মুক্তিযোদ্ধাদের আন্দোলন শুরু হয়। আন্দ্রোপভ সেখানে গুরুত্বপূর্ণ ভূমিকা পালন করেন এবং এ গণ-আন্দোলন নস্যাৎ করতে সাহায্য করেন। তিনি প্রধানমন্ত্রী নিকিতা ক্রুশ্চেভের দৃষ্টি আকর্ষণ করতে সক্ষম হন ও সামরিক হস্তক্ষেপের প্রয়োজনীয়তার কথা জানান। ফলে, হাঙ্গেরীর শীর্ষস্থানীয় নেতৃবৃন্দ গ্রেফতার হন ও ইমরে নেগিকে ফাঁসিকাষ্ঠে ঝোলানো হয়।
দেহাবসান
ফেব্রুয়ারি, ১৯৮৩ সালে আন্দ্রোপভ ডায়াবেটিসজনিত রোগে আক্রান্ত হন। আগস্ট, ১৯৮৩ সালে মস্কোর পশ্চিমাংসের সেন্ট্রাল ক্লিনিক্যাল হাসপাতালে স্থায়ীভাবে ভর্তি হন ও আমৃত্যু অবস্থান করতে থাকেন। তার শুভাকাঙ্খিরা গুরুত্বপূর্ণ বিষয়ে আলোচনা ও দলিলে স্বাক্ষরের জন্যে হাসপাতালে তাকে দেখতে আসতো। অতঃপর কিডনী বৈকল্যে মস্কোয় দেহাবসান ঘটে তার। তার মৃত্যুতে দেশব্যাপী চারদিনের শোক পালন করা হয়েছিল।
প্যাট ক্রেরান্ড
প্যাট্রিক টিমোথি ("প্যাডি") ক্রেরান্ড (জন্ম ফেব্রুয়ারি ১৯, ১৯৩৯, গ্লাসগো) ছিলেন একজন আইরিশ বংশোদ্ভূত স্কটিশ আন্তর্জাতিক ফুটবল খেলোয়াড় যিনি দলের পক্ষে ১৬ আন্তর্জাতিক ম্যাচে প্রতিনিধিত্ব করেছেন।
সেল্টিকে ৬ বছর (১২০ খেলায় ৫ গোল) খেলার পর ১৯৬৩ সালের ৬ ফেব্রুয়ারি তিনি ম্যানচেস্টার ইউনাইটেডের সাথে চুক্তিবদ্ধ হন। মিউনিখ বিমান দুর্ঘটনার পঞ্চম বার্ষিকীতে ব্ল্যাকপুলের বিপক্ষে তার অবিষেক ঘটে। তিনি ছিলেন আক্রমণাত্বক ও কঠিন ট্যাক্‌ল করা মিডফিল্ডার, যিনি ট্যাক্‌লিং, নিখুঁত পাস দেয়া, এবং সুযোগ তৈরি করার জন্যই মূলত বিখ্যাত। তিনি ববি চার্লটন, জর্জ বেস্ট প্রমুখের গোলদানের উৎস ছিলেন। বলা হত যে যদি উইনাইটেডে বেস্ট, ল এবং চার্লটন একসাথে খেলতেন তাহলে ফর্মে থাকা প্যাডিই হতেন দলের হৃদ-স্পন্দন।
১৯৬৫ ও ১৯৬৭ সালে ইউনাইটেডকে লীগ চ্যাম্পিয়ন হতে তিনি দলকে সাহায্য করেন এবং ১৯৬৩ সালে এফএ কাপ ও ১৯৬৮ সালে ইউরোপীয়ান কাপ জেতান। ১৯৭২ সালে ইউনাইটেডের পক্ষে ৪০১ খেলায় ১৯ গোল করে তিনি অবসর নেন।
১৯৭৬-৭৭ মৌসুমে তিনি নর্দাম্পটন টাউন দলের ম্যানেজার এবং ১৯৮০ থেকে ১৯৯০ দশকের মাঝামাঝি স্থানীয় বেতার কেন্দ্রে ইউনাইটেডের খেলার ধারাবভাষ্যকার হিসেবে কাজ করেন।
বর্তমানে তিনি ম্যানচেস্টার ইউনাইটেড টেলিভিশন (MUTV), এ স্টিভ বাওয়ার সাথে নিয়মিত বিষেষজ্ঞ হিসেবে ''ক্রেরান্ড এন্ড বাওয়ার... ইন এক্সট্রা টাইম'' অনুষ্ঠানে কাজ করেন। ইউনাইটেডের পক্ষে রসালো ভাষায় মজা করে ধারাভাষ্য দেয়ার জন্য তিনি ইউনাইটেডের তরুণ ভক্তদের কাছে আজও জনপ্রিয়।
১৯৯৫ সালে তিনি ক্রিস্টাল প্যালেস সমর্থক ম্যাথু সিমন্সের উপর এরিক ক্যান্টোনার কুখ্যাত কুং-ফু কিকের সমর্থন করেন। এই ঘটনার আগে-পরে তিনি গণমাধ্যমে ম্যানচেস্টার ইউনাইটেডের চিয়ার-লিডার হিসেবেই পরিচিত ছিলেন।
১৬ মার্চ
ছুটি ও অন্যান্য
খ্রিস্টীয় ভোজ দিবস:
বইয়ের চোরাচালানের দিবস (লিথুয়ানিয়া)
টলম্যান-ওপেনহাইমার-ভকহফ সীমা
টলম্যান-ওপেনহাইমার-ভকহফ সীমা (বা TOV সীমা) হ'ল ঠান্ডা, ননরোটেটিং নিউট্রন তারার ভরের সর্বোচ্চ সীমা যা শ্বেত বামন নক্ষত্রের চন্দ্রশেখর সীমার সথে তুলনীয়। নিউট্রন তারার সংশ্লেষের কারণে প্রথম মহাকর্ষীয় তরঙ্গ উৎপন্নের ঘটনা GW 170817 পর্যবেক্ষণের মাধ্যমে (যা সংশ্লেষীত হওয়ার পরে কয়েক সেকেন্ডের মধ্য কৃষ্ণ গহ্বরে পরিণত হয় বলে মনে করা হয়) ধারণা করা হয় যে সীমাটি ২.২৭ M এর কাছাকাছি। বাইনারি জোড়ের একটি নিউট্রন তারা কে (PSR J2215+5135) পরিমাপ করে জানা যায় যে এর ভর এই সীমাটির কাছাকাছি বা কিছুটা বেশি। অর্থাৎ, 2.27 M। একটি আরো নিশ্চিত পরিমাপের মাধ্যমে একটি শ্বেত বামন দ্বারা গ্রাস কৃত একটি পালসার, PSR J0740+6620 এর ভর পরিমাপ করা হয় 2.14 M।
মনিকা মেহেম
জীবনের প্রথমার্ধ
মেহেমের জন্ম অস্ট্রেলিয়ার কুইন্সল্যান্ডের ব্রিসবেনে এবং তিনি অর্ধেক অস্ট্রেলীয় এবং অর্ধেক ওয়েলশ। তিনি কেনমোর স্টেট উচ্চ বিদ্যালয়ে পড়তেন, তবে বহিষ্কৃত হয়েছিলেন। পর্ন শিল্পে কাজ করার আগে তিনি সিডনির আর্থিক বাজার এবং ভাবী বাণিজ্য নিয়ে কাজ করেছিলেন। তারপরে তিনি লন্ডনে চলে এসে আন্তর্জাতিক পেট্রোলিয়াম এক্সচেঞ্জে দালালীর কাজও করেছেন।
টলম্যান-ওপেনহাইমার-ভকহফ সীমা
পূর্ববর্তী তাত্ত্বিক কাজের মাধ্যমে প্রাপ্ত সীমাটি ছিলো প্রায় 1.5 থেকে 3.0 M এর মধ্যে যেখানে আসল নক্ষত্রের ভর ১৫ থেকে ২০ M ধরা হয় । অতি দ্রুত ঘূর্ণয়মান নিউট্রন তারার ক্ষেত্রে সীমাটি ১৮-২০% অবধি বাড়ে বলে মনে করা হয়।
মনিকা মেহেম
ক্যারিয়ার
টোটেনহাম কোর্ট রোডের স্পিয়ার্মিন্ট রাইনোর নৃত্যশিল্পী হিসাবে মেহেম তার প্রাপ্তবয়স্ক বিনোদন শিল্পের ক্যারিয়ার শুরু করেছিলেন। ২০০০ সালের ডিসেম্বরে, মেহেম পর্নোগ্রাফিক চলচ্চিত্রে অভিনয় করার জন্য মার্কিন যুক্তরাষ্ট্রে চলে আসেন। রিয়েল সেক্স ম্যাগাজিন ৩৮-এ লি স্টোনের সাথে তাঁর প্রথম দৃশ্য ছিল। ২০০২ সালে তিনি বর্ষসেরা স্টারলেট হিসাবে এক্সআরসিও পুরস্কার জিতেন। এবং বর্ষসেরা ভিক্সেন হিসাবে এফওএক্সই পুরস্কার জিতেন।
২০১০ এর আগস্টে, তিনি ঘোষণা করেছিলেন যে, ৪০০টিরও বেশি চলচ্চিত্রে অভিনয়ের পর তিনি পর্নোগ্রাফিক অভিনয় থেকে অবসর নিয়েছেন এবং তিনি সিডনির এক পশুচিকিৎসকের বাগদত্তা।
টলম্যান-ওপেনহাইমার-ভকহফ সীমা
ইতিহাস
ঠাণ্ডা (তাপীয় চাপ দ্বারা সমর্থিত নয়) নিজ-ভারের দ্বারা চালিত বস্তুর একটি পরম সর্বোচ্চ ভর রয়েছে এমন ধারণার পক্ষে ল্যেভ লান্দাউ 1932 সালে কাজ শুরু করেন। তিনি পাউলির অপবর্জন নীতির ভিত্তিতে যুক্তি দিয়েছিলেন। পাউলির অপবর্জন নীতি অনুযায়ী পর্যাপ্ত পরিমাণ সংকুচিত পদার্থের ফার্মিয়োনিক কণাগুলি শক্তির এতো উচ্চতর দশা দখলে বাধ্য হবে যে আপেক্ষিক গতিশীল অবদানের (RKC) সাথে তুলনা করলে তাদের স্থির ভরের অবদান অতি নগণ্য মনে হবে। RKC কোয়ান্টাম তরঙ্গদৈর্ঘ্য λ দ্বারা নিরূপিত হয়, গড় আন্ত-আণবিক বিভাজনের ক্রমানুসারে। প্ল্যাঙ্ক ইউনিটগুলির ক্ষেত্রে, হ্রাসপ্রাপ্ত প্ল্যাঙ্কের ধ্রুবক ħ, আলোর গতিবেগ c এবং মহাকর্ষ ধ্রুবক G সবাই একত্রিত হয়ে একটিতে পরিণত হয়, যেখানে প্রদত্ত চাপের একটি পাল্টা চাপ, মোটামুটি, থাকবে। এই চাপটিকে মাধ্যাকর্ষণ প্রতিরোধে প্রয়োজনীয় চাপের মাধ্যমে ভারসাম্যপূর্ণ হতে হয়। M ভরের বস্তুর জন্য মাধ্যাকর্ষণ প্রতিরোধে প্রয়োজনীয় চাপ মোটামুটিভাবে ভিরিয়াল উপপাদ্য অনুসারে, হবে, যেখানে ρ ঘনত্ব। এখানে ঘনত্ব,
, এর মাধ্যমে ρ এর মান পাওয়া যায়, এখানে, m প্রতিটি কণা সংশ্লিষ্ট ভর। এটি প্রতীয়মান হয় যে এক্ষেত্রে তরঙ্গদৈর্ঘ্য বাতিল হয়ে যায় যাতে এটি আনুমানিক ভর সীমার একটি খুব সাধারণ গঠনের সূত্র, সমর্থন করে। এখানে m কে প্রোটনের ভর হিসেবে ধরা যেতে পারে। এটি শ্বেত বামন নক্ষত্রের ক্ষেত্রেও (চন্দ্রশেখর সীমা) প্রযোজ্য যেখানে চাপ সরবরাহকারী ফার্মিয়োনিক কণাগুলি হলো ইলেকট্রন। এর কারণ নিউক্লিয়াসই ভর ঘনত্ব সরবরাহ করে যেখানে নিউট্রন এবং প্রোটন গুলি প্রায় সমান সংখ্যক থাকে। একইভাবে প্রোটন গুলিকেও, চার্জ নিরপেক্ষতার জন্য, অবশ্যই বাইরের ইলেক্ট্রনের সমান সংখ্যক হতে হবে।
নিউট্রন তারার ক্ষেত্রে, রিচার্ড টলম্যানের কাজের ওপর ভিত্তি করে রবার্ট ওপেনহেইমার এবং জর্জ ভকহফ ১৯৩৯ সালে প্রথমবারের মতো এই সীমাটি কার্যকর করেন। রবার্ট ওপেনহেইমার এবং জর্জ ভকহফ ধরে নেন যে নিউট্রন তারার নিউট্রনগুলি অবক্ষয়িত পদার্থ ঠান্ডা ফার্মি গ্যাস গঠন করে। এর ফলে তাঁরা প্রায় 0.7 M এর একটি সীমা নির্ধারণ করেছিলেন যা ছিল শ্বেত বামনের চন্দ্রশেখর সীমার চেয়েও কম। নিউট্রনগুলোর মধ্যে শক্তিশালী নিউক্লীয় বিকর্ষণ বল থেকে কৃত আধুনিক হিসাব অনুযায়ী এর মান পূর্বের থাকে অনেক বেশি, প্রায় 1.5 থেকে 3.0 M এর মধ্যে। মানটির অনিশ্চয়তা এই সত্যটি প্রতিফলিত করে যে অত্যন্ত ঘন পদার্থের দশার সমীকরণ এখনো খুব ভালোভাবে জ্ঞাত নয়। পালসার PSR J0348+0432 এর ভর অর্থাৎ ২.০১ ± ০.০৪ সৌর ভর হলো TOV তে গবেষণামূলক সর্বনিম্ন সীমা।
তথ্যসূত্র
Tolman–Oppenheimer–Volkoff limit
মসজিদ আল ইউসুফ
মসজিদ আল ইউসুফ মালদ্বীপের ইয়েদফুশি শহরে অবস্থিত একটি মসজিদ, ১৯৭০ এর দশকে এটি চালু করা হয়, এ মসজিদটিতে ২১০-এরও বেশি উপাসক একসাথে নামাজ আদায় করতে পারে। ইউসুফ কালেফানানুর নামানুসারে মসজিদটির নামকরণ করা হয়েছে। এটি ইয়েদফুশির মূল জেটির কাছে অবস্থিত।
জাতীয় ভোক্তা অধিকার সংরক্ষণ অধিদপ্তর
জাতীয় ভোক্তা অধিকার সংরক্ষণ অধিদপ্তর একটি আধা-বিচারিক সরকারি সংস্থা যা পণ্য ও পরিষেবার উপর ভোক্তাদের অভিযোগ গ্রহণ ও তা নিষ্পত্তি এবং ভোক্তাদের অধিকার সংরক্ষণ করার অভিলক্ষ্যে কাজ করে থাকে। ইহার প্রধান সদর দপ্তর ঢাকায় অবস্থিত এবং প্রতিটি বিভাগে এর স্থানীয় দপ্তর রয়েছে।
ইতিহাস
ভোক্তা অধিকার সংরক্ষণ আইন, ২০০৯ এর মাধ্যমে জাতীয় ভোক্তা অধিকার সংরক্ষণ অধিদপ্তর প্রতিষ্ঠা হয়। এই আইনের অধীনে জাতীয় ভোক্তা অধিকার সংরক্ষণ পরিষদ—ও প্রতিষ্ঠা হয়। একজন মহাপরিচালক ভোক্তা অধিকার সংরক্ষণ অধিদপ্তর—এর নেতৃত্ব দেন। ভোক্তাগণ কোনো ব্যবসায়িক প্রতিষ্ঠানের বিরুদ্ধে জাতীয় ভোক্তা অধিকার সংরক্ষণ অধিদপ্তরের নিকট অভিযোগ দায়ের করতে পারেন। অধিদপ্তর তদন্ত করে যদি অভিযোগ প্রমাণিত করতে পারে সেক্ষেত্রে উক্ত প্রতিষ্ঠানের বিরুদ্ধে জরিমানা আরোপ করা হবে এবং জরিমানার ২৫ শতাংশ ভোক্তাকে প্রদান করা হবে। ক্ষতিগ্রস্ত ভোক্তা দায়িত্বপ্রাপ্ত প্রতিষ্ঠানের বিরুদ্ধে অধিদপ্তরের সুব্যক্ত অনুমতি ছাড়া কোনও আইনি ব্যবস্থা নিতে পারে না যা ভোক্তাদের সমর্থনকারী দলের সমালোচনার মুখে পড়ে যে আইন প্রকৃতপক্ষে ভোক্তাদের স্বার্থের বিরুদ্ধে।
গেয়র্গ সিমোন ওম
গেয়র্গ সিমোন ওম (১৬ মার্চ, ১৭৮৯ - ৬ জুলাই, ১৮৫৪) ছিলেন জার্মান পদার্থ বিজ্ঞানী ও গণিতবিদ। ১৮২৬ সালে তিনি ও'মের সূত্র আবিষ্কার করেন। তার ছোট ভাই মার্টিন ওম একজন প্রখ্যাত গণিতবিদ।
প্রাথমিক জীবন
গেয়র্গ ওম ১৭৮৯ সালে এরলাঙেন, জার্মানিতে এক প্রোটেস্ট্যান্ট পরিবারে জন্মগ্রহণ করেন। তার পিতা ইয়োহান ভল্‌ফগাং ওম ছিলেন একজন তালামিস্ত্রি এবং মাতা মারিয়া এলিজাবেথ বেক ছিলেন এরলাঙেনের একজন দর্জির মেয়ে। গেয়র্গের পিতামাতা শিক্ষিত ছিলেন না, কিন্তু তার পিতা নিজ উদ্যোগে পড়াশুনা করেন এবং তার সন্তানদের পাঠদান করেন। গেয়র্গের সাত ভাইবোনের মধ্যে মাত্র তিনজন প্রাপ্ত বয়স পর্যন্ত বেঁচে ছিলেন। তারা হলেন গেয়র্গ সিমোন ওম, তার ছোট ভাই গণিতবিদ মার্টিন ওম এবং তার বোন এলিজাবেথ বারবারা। গেয়র্গের দশ বছর বয়সে তার মা মারা যান।
শিক্ষাজীবন
শৈশব থেকে গেয়র্গ ও মার্টিনকে পড়াতেন তার পিতা। তারা দুজনেই গণিত, পদার্থ বিজ্ঞান, রসায়ন ও দর্শন বিষয়ে ভালো করেন। গেয়র্গ ১১ থেকে ১৫ বছর বয়স পর্যন্ত এরলাঙেন জিমনেসিয়াম থেকে বৈজ্ঞানিক প্রশিক্ষণ লাভ করেন, যা তারা দুই ভাই তাদের পিতার কাছ থেকে যা শিখেছিলেন তার বিপরীত ছিল।
গেয়র্গের পিতা যখন বুঝতে পারলেন তার সন্তান শিক্ষার সুযোগ নষ্ট করছে, তখন তিনি তাকে সুইজারল্যান্ডে পাঠিয়ে দেন। সেখানে ১৮০৬ সালের সেপ্টেম্বরে তিনি গণিতের শিক্ষক হিসেবে গোট্‌স্টাড বেই নিডাউ স্কুলে নিয়োগ লাভ করেন।
কার্ল ক্রিস্টিয়ান ফন লাংস্‌ডর্ফ ১৮০৯ সালের শুরুর দিকে এরলাঙেন বিশ্ববিদ্যালয় ছেড়ে হেইডেলবের্গ বিশ্ববিদ্যালয় এ চলে যান। গেয়র্গ ও তার সাথে হেইডেলবের্গ চলে যান এবং নতুন করে গণিত চর্চা শুরু করেন। লাংস্‌ডর্ফ তাকে তার নিজের মত করে গণিত চর্চা করতে উপদেশ দেন এবং তাকে লেওনার্ড অয়লার, পিয়ের সিমোঁ লাপ্লাস, ও সিলভেস্ত্রে ফ্রাসোয়া লাক্রোইক্সের গবেষণাপত্র পড়তে বলেন। গেয়র্গ তার উপদেশ মেনে নেন কিন্তু ১৮০৯ সালের মার্চে গোট্‌স্টাড মনাস্টারির শিক্ষকের পদ ছেড়ে দিয়ে নিউশাটেলে প্রাইভেট শিক্ষক হয়ে যান। দুই বছর তিনি প্রাইভেট শিক্ষক হিসেবে তার দায়িত্ব পালন করেন এবং লাংস্‌ডর্ফের উপদেশানুসারে তিনি তার গণিত চর্চা চালিয়ে যান। পরবর্তীতে ১৮১১ সালের এপ্রিলে তিনি এরলাঙেন বিশ্ববিদ্যালয়ে ফিরে আসেন।
মৃত্যু
গেয়র্গ ১৮৫৪ সালের ৬ জুলাই মিউনিখে মৃত্যুবরণ করেন। তাকে আল্টের সুয়েড্‌ফ্রিডফে সমাধিস্থ করা হয়।
পডকাস্ট
একটি পডকাস্ট ধারাবাহিকে সাধারণত একটি নির্দিষ্ট বিষয় বা বর্তমান ঘটনা সম্পর্কে আলোচনায় নিযুক্ত এক বা একাধিক পুনরাবৃত্ত আয়োজক থাকে। একটি পডকাস্টের মধ্যে আলোচনা এবং বিষয়বস্তু সাবধানে স্ক্রিপ্ট করা থেকে সম্পূর্ণ ইম্প্রোভাইজড পর্যন্ত হতে পারে। পডকাস্টগুলি বৈজ্ঞানিক গবেষণা থেকে শুরু করে জীবনের সাংবাদিকতা পর্যন্ত বিষয়ভিত্তিক উদ্বেগের সাথে বিস্তৃত এবং শৈল্পিক শব্দ উত্পাদনকে একত্রিত করে। অনেক পডকাস্ট ধারাবাহিকের লিঙ্ক এবং শো নোট, অতিথি জীবনী, প্রতিলিপি, অতিরিক্ত সংস্থান, ভাষ্য এবং মাঝে মাঝে অনুষ্ঠানের বিষয়বস্তু নিয়ে আলোচনা করার জন্য নিবেদিত একটি কমিউনিটি ফোরাম সহ একটি সম্পর্কিত ওয়েবসাইট সরবরাহ করে।
শাশ্বতী সেন
শাশ্বতী সেন, ভারতীয় কত্থক নৃত্যের একজন প্রথমসারির শিল্পী, কত্থক হলো এক ধরনের ভারতীয় শাস্ত্রীয় নৃত্য। তিনি পণ্ডিত বিরজু মহারাজের প্রবীণ শিষ্য। তিনি সত্যজিৎ রায়ের অনুরোধে তাঁর ছবি শতরঞ্জ কে খিলাড়ি (১৯৭৭) -এ নাচ করেন, তখন লখনউ সম্প্রদায়ে তিনি "ভারতের প্যারিস" হিসাবে পরিচিত পান এবং খ্যাতির শীর্ষে অবস্থান করেন।
আইন ও চিকিৎসা পেশাদারদের পরিবারে জন্ম নেওয়া শাশ্বতী খুব অল্প বয়সেই নাচ শুরু করেন। শাশ্বতী বলেন, "আমার মা, রেবা বিদ্যার্থীর অধীনে কত্থক শিখতে আমাকে ভারতীয় কলা কেন্দ্রে ভর্তি করেছিলেন। আমি পানিতে হাঁস যেভাবে যায় সেভাবে কত্থকের কাছে গেলাম। শ্রীমতী রেবা বিদ্যার্থীর অধীনে দিল্লির কত্থক কেন্দ্রে প্রাথমিক প্রশিক্ষণ নেওয়ার পরে তিনি পরিবেশন শিল্পকালায় জাতীয় বৃত্তি পান এবং পণ্ডিত বিরজু মহারাজের প্রধান শিষ্য হয়ে স্নাতক অর্জন করেন।
কোরিওগ্রাফি এবং পারফরম্যান্স
কত্থকের মান উন্নয়ন করার ক্ষেত্রে শাশ্বতীর অঙ্গীকার তাকে কেবল বিশ্বজুড়ে নয়, ভারতের সমস্ত প্রত্যন্ত অঞ্চলে কর্মশালা এবং মাস্টার ক্লাস পরিচালনা করতে অনুপ্রাণিত করেছে। তিনি ভারত এবং বিদেশে বেশ কয়েকটি ওয়ার্কশপে শিক্ষার্থীদের জন্য বেশ কিছু ছোট-বড় প্রযোজনার কোরিওগ্রাফ করেছেন। তরুণ মনকে উদ্বুদ্ধ করার ক্ষেত্রে তার নেতৃত্ব, বেশ কয়েকটি জনপ্রিয় ইভেন্ট তৈরিতেও অবদান রেখেছে - যেমন দিল্লি এবং মুম্বাইয়ের 'ওয়াক ফর আর্ট'; সংগীত-নৃত্য-চিত্রকলার জন্য ক্যাম্প; স্কুলগামী শিক্ষার্থীদের জন্য কুইজ প্রতিযোগিতা এবং শিক্ষক এবং পারফর্মারদের সাথে তাদের বিভিন্ন অভিজ্ঞতা ভাগ করে নেওয়ার বিষয়ে প্যানেল আলোচনা। তিনি এমন একটি কার্যক্রমও পরিকল্পনা করে যাচ্ছেন যার মধ্যে বেশ কয়েক ধরনের নৃত্য এবং অন্যান্য সৃজনশীল মাধ্যম একসাথে মঞ্চ ভাগ করে নেয় এবং তাদের স্বতন্ত্র এবং সম্মিলিত মনোভাবকে প্রকাশ করে।
শাশ্বতী নৃত্য-নাটকের পাশাপাশি বেশ কয়েকটি দলীয় উপস্থাপনা কোরিওগ্রাফ করেছেন। তার কিছু কোরিওগ্রাফিক কাজের অন্তর্ভুক্ত হলোঃ
নাচ-নাটক-ব্যালেটস
সংক্ষিপ্ত প্রযোজনা
সস্বতী বিশ্বজুড়ে প্রচুর পরিবেশনা করেছেন এবং ভারতের জাতীয় টেলিভিশন নেটওয়ার্ক দূরদর্শন কর্তৃক জাতীয় নৃত্য অনুষ্ঠানে সেগুলো নিয়মিতভাবে প্রদর্শিত হয়েছে। তিনি অংশ নিয়েছেন এমন কয়েকটি প্রধান উৎসব হলঃ
যুক্তরাষ্ট্র, যুক্তরাজ্য, কানাডা, অস্ট্রেলিয়া, নাইজেরিয়া, অস্ট্রিয়া, চীন, সংযুক্ত আরব আমিরাত, নেদারল্যান্ডস, বাংলাদেশ, আফগানিস্তান, সুইজারল্যান্ড, ইন্দোনেশিয়া, ব্যাংকক, মায়ানমার, বুদাপেস্ট, সিঙ্গাপুর সহ আরও অনেক দেশে তাঁর পরিবেশনা ও বক্তৃতার প্রদর্শনী অনুষ্ঠিত হয়েছে। তিনি বেশ কটি ভ্রমণে অংশ নিয়েছেন। এদের মধ্যে কয়েকটি হল: ইউএসএসআর, চেক প্রজাতন্ত্রে (তৎকালীন চেকোস্লোভাকিয়া) প্রথম ভ্রমণ; মার্কিন যুক্তরাষ্ট্র ভ্রমণ - ১৯৭৪ এশিয়া সোসাইটি (১৫ টি শহর); সার্ভেন্টিনো উৎসব - মেক্সিকো, ১৯৮৪; ইতালির প্যান-এশিয়াটিক ফেস্ট; এবং পণ্ডিত বিরজু মহারাজের সাথে এডিনবার্গ উৎসব।
কলাশ্রম
কিংবদন্তি মহামান্য পদ্ম বিভূষণ পীর বিরজু মহারাজ এবং তাঁর অনুগত শিষ্য শাশ্বতী সেনের পরিচালিত কলাশ্রম, প্রচলিত ভারতীয় শিল্প ও সংস্কৃতির প্রচার ও সংরক্ষণের জন্য ব্যাপকভাবে কাজ করে যাচ্ছেন। এর কার্যক্রমগুলির মধ্যে রয়েছে শ্রেণিকক্ষের পাঠদান, কর্মশালা, মাস্টার ক্লাস, বক্তৃতা-প্রদর্শনী, সেমিনার, পরিবেশনা এবং উৎসব। কলাশ্রম বার্ষিক চারটি গুরুত্বপূর্ণ উৎসব আয়োজন করে; বসন্তোৎসব, সাধনা, দীক্ষান্তোৎসব এবং হোলি উৎসব। এটি মূলত কত্থকের প্রশিক্ষণ দেওয়ার সাথে সাথে অন্যান্য বিভিন্ন যুক্ত শাখা, যেমনঃ ভোকাল এবং যন্ত্র সঙ্গীত, যোগ-ব্যায়াম, চিত্রকলা, সংস্কৃত, নাটক এবং মঞ্চশিল্পকে গুরুত্ব প্রদান করে।
শাশ্বতী বর্তমানে কার্যনির্বাহক এবং প্রতিষ্ঠানটির পিছনে চালিকা শক্তি হল তাঁর গুরু, পণ্ডিত বিরজু মহারাজের স্বপ্ন। শাশ্বতী, কলাশ্রম কত্থক সম্প্রদায়ের সঙ্গে বহু বছর ধরে অর্জিত জ্ঞানকে ছড়িয়ে দিতে দেশে এবং বিদেশে প্রচুর ভ্রমণ করেন। তিনি একজন প্রশিক্ষক হিসেবে বেশ জনপ্রিয় এবং ১৯৮০ সাল থেকে নিয়মিত প্রশিক্ষণ প্রদান করছেন।
পুরস্কার ও সম্মাননা
শাশ্বতী সেন সম্মানিত হয়েছেনঃ
বাংলাদেশে বিবাচন
হিউম্যান রাইটস ওয়াচের মতে, বাংলাদেশ সরকার সরকারের সমালোচনাকারী ওয়েবসাইটগুলি ব্লক করতে এবং অনলাইন ট্রাফিকের উপর নজরদারি চালাতে অত্যাধুনিক সরঞ্জাম ব্যবহার করছে। হিউম্যান রাইটস ওয়াচের এশিয়া ডিরেক্টর ব্র্যাড অ্যাডামস প্রধানমন্ত্রী শেখ হাসিনার বিরুদ্ধে স্বাধীন সংবাদমাধ্যমকে ভয় দেখানো এবং মতপ্রকাশের স্বাধীনতা খর্ব করার মাধ্যমে কর্তৃত্ববাদের দিকে অগ্রসর হওয়ার অভিযোগ করেছেন। সম্পাদকরা এইচআরডব্লিউকে বলেছেন যে তারা ৫০ থেকে ৮০ শতাংশ গল্প সেন্সর করে যা তারা সরকারের সাথে ঝামেলা এড়াতে সেল্ফ সেন্সরশিপ হিসাবে পায়। এশিয়া টাইমস বাংলাদেশকে অরওয়েলিয়ান ডিস্টোপিয়া হিসেবে বর্ণনা করেছে। আর্টিকেল ১৯ দ্বারা প্রকাশিত গ্লোবাল এক্সপ্রেশন রিপোর্ট ২০১৮-১৯ অনুযায়ী বাংলাদেশে মত প্রকাশের স্বাধীনতা হ্রাস পেয়েছে।
ইতিহাস
সরকার ওয়েব ট্রাফিক নিরীক্ষণের জন্য ডিপ প্যাকেট পরিদর্শনের ব্যবহার অনুমোদন করেছে। ফ্রিডম হাউসের মতে, বাংলাদেশ আংশিক স্বাধীন। রাজনৈতিক প্রতিদ্বন্দ্বী ও সাংবাদিকদের ভয়ভীতি দেখিয়ে আওয়ামী লিগ সরকার ক্ষমতা সুসংহত করেছে বলে জানিয়েছে ফ্রিডম হাউস। তথ্য আপলোড করা থেকে রোধ করতে বাংলাদেশ সরকার ২০১৮ সালের বাংলাদেশ সড়ক-নিরাপত্তা বিক্ষোভের সময় ইন্টারনেটের গতি কমিয়ে দিয়েছে।
২০১৯ সালের মে মাসে, বাংলাদেশ সরকার অনলাইনে পোস্ট করা বিষয়বস্তুর জন্য একজন আইনজীবী এবং কবি সহ তিনজনকে গ্রেপ্তার করে।
বাংলাদেশে কোভিড-১৯ মহামারীর পর বাংলাদেশ সরকার প্রেসের ওপর দমন-পীড়ন বাড়িয়েছে। সুইডেনে অবস্থিত নেত্র নিউজ, বাংলাদেশে মহামারীতে ২০ লাখ মারা যাবে বলে দাবি করার পর, সরকারি গোয়েন্দা এজেন্টরা সিলেটে এর সম্পাদক তাসনিম খলিলের মাকে দেখতে যান। তারা তাকে তার ছেলেকে ডেকে সরকারের বিরুদ্ধে সংবাদ প্রকাশ বন্ধ করতে বলে। তথ্যমন্ত্রী হাসান মাহমুদের "গুজব" বিরুদ্ধে সতর্কতার পর তারা তাকে দেখতে যান। দ্য ডিপ্লোম্যাটের মতে, শেখ হাসিনার নেতৃত্বাধীন আওয়ামী লিগের সমালোচনামূলক যে কোনো তথ্যকে সরকার "গুজব" বলে। কোভিড ১৯-এ সরকারের প্রতিক্রিয়ার সমালোচনা করার জন্য সরকার ডাক্তার, সরকারি কর্মকর্তা এবং শিক্ষাবিদদের বরখাস্ত করেছে।
পর্নোগ্রাফি বিরোধী অভিযানের অংশ হিসেবে বাংলাদেশ সরকার ২০ হাজার ওয়েবসাইট ও ব্লগ নিষিদ্ধ করেছে। আইসিটি মন্ত্রী মোস্তাফা জব্বার এটিকে তার "পর্নোগ্রাফির বিরুদ্ধে যুদ্ধের" অংশ হিসেবে বর্ণনা করেছেন। ব্লগ করা ওয়েবসাইটগুলির মধ্যে একটি হল সামহোয়্যার ইন ব্লগ যা ব্লগিং ওয়েবসাইট যা স্পষ্ট বিষয়বস্তু নিষিদ্ধ করে এবং ডয়চে ভেলের অংশীদার। জব্বার এই নিষেধাজ্ঞাকে সমর্থন করেন যে ওয়েবসাইটটি সরকার ও ইসলামের সমালোচনামূলক বিষয়বস্তু প্রকাশ করেছে।
২০২১ সালে, বাংলাদেশ সরকার পেগাসাস স্পাইওয়্যার ব্যবহার করছে বলে সন্দেহ করা হয়েছিল।
আইন
ডিজিটাল নিরাপত্তা আইনকে সংবাদমাধ্যমকে দমন করার হাতিয়ার বলে সমালোচনা করা হয়েছে। রয়টার্সের মতে, ডিজিটাল নিরাপত্তা আইনটি বাকস্বাধীনতা এবং মিডিয়ার উপর একটি শীতল প্রভাব ফেলেছে। সরকারী অনুমোদন ছাড়াই সরকারী অফিস থেকে তথ্য, নথি এবং ছবি পাওয়ার জন্য এই আইনে সাংবাদিককে শাস্তি দেওয়া হয়েছে। ঢাকা বিশ্ববিদ্যালয়ের অধ্যাপক আসিফ নজরুলের মতে, এটি বাংলাদেশের অনুসন্ধানী সাংবাদিকতার জন্য হুমকিস্বরূপ। আইনটি পরোয়ানা ছাড়াই সাংবাদিকদের গ্রেপ্তারের অনুমতি দেয় এবং জামিন সীমাবদ্ধ করে। মানব জমিনের সম্পাদক মতিউর রহমান চৌধুরী রিপোর্ট করেছেন যে সাংবাদিকরা সেলফ সেন্সরশিপ অনুশীলন করছে। অ্যামনেস্টি ইন্টারন্যাশনাল অনুসারে এই আইনের অধীনে এক হাজারেরও বেশি মামলা দায়ের করা হয়েছে, যা আইনটিকে "কঠোর" বলে বর্ণনা করে।
সম্প্রচার আইন ২০১৮ হল একটি আইন যা সম্প্রচার মাধ্যমকে নিয়ন্ত্রণ করার জন্য ডিজাইন করা হয়েছে। আইনটি পরোয়ানা ছাড়াই সাংবাদিককে গ্রেপ্তারের অনুমতি দেয় এবং জামিনে বাধা দেয়। টেলিভিশনের টক শোকে দমন করার লক্ষ্যে এই আইন করা হয়েছে।
মোকদ্দমা
বাংলাদেশ সরকার এবং বাংলাদেশ আওয়ামী লিগের কর্মীরা দ্য ডেইলি স্টার -এর সম্পাদক মাহফুজ আনামের বিরুদ্ধে দেশের বিভিন্ন আদালতে প্রায় ৮০টি ফৌজদারি মামলা দায়ের করেছে, যা বিভিন্ন আদালতে জামিনের জন্য আনামকে সারা দেশে ঘুরতে বাধ্য করেছে। মামলায় তার কাছ থেকে ৮ কোটি টাকা ক্ষতিপূরণ চাওয়া হয়েছে। আনামকে প্রধানমন্ত্রী শেখ হাসিনার অনুষ্ঠান কভার করতেও বাধা দিয়েছে সরকার। ২০১৫ সালে, সরকার কোম্পানিগুলিকে ডেইলি স্টারে বিজ্ঞাপন বন্ধ করতে বলেছিল। আনাম তার লেখা সম্পাদকীয় সংখ্যা কমাতে বাধ্য হন।
সংস্থাগুলি
জাতীয় টেলিকমিউনিকেশন মনিটরিং সেন্টার "কন্টেন্ট ব্লকিং এবং ফিল্টারিং সিস্টেম" ব্যবহারের মাধ্যমে সরকারের সমালোচনামূলক বিষয়বস্তু ব্লক করতে সক্ষম। কেন্দ্র বাংলাদেশের সকল ইলেকট্রনিক যোগাযোগ পর্যবেক্ষণ করে।
গেমস
অতীতে বিভিন্ন গেম ব্লক করা হয়েছিল <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs a reliable source. (August 2021)">উদ্ধৃতি প্রয়োজন  ] বিভিন্ন ইন্টারনেট সাইটও বাংলাদেশে পরিষেবা দিতে পারে না।
ফিল্ম
১৯৯১ সালে, বাংলাদেশ সেন্সর বোর্ড বাংলাদেশের মুক্তিযুদ্ধের উপর তানভীর মোকাম্মেলের একটি ডকুমেন্টারি রিমেমব্রেন্স অফ '৭১ সেন্সর করে।
১৯৯৪ সালে, বাংলাদেশ সেন্সর বোর্ড তানভীর মোকাম্মেলের নদির নাম মধুমতিকে "জাতীয়তাবিরোধী" বলে নিষিদ্ধ করেছিল।আওয়ামী লিগ ক্ষমতায় আসার পর ছবিটি মুক্তি পায়।
১৯৯৫ সালে, সেন্সর বোর্ড তারেক মাসুদ এবং ক্যাথরিন মাসুদের দ্বারা মুক্তির গানে আপত্তি জানায়, কারণ তারা বিশ্বাস করেছিল যে ডকুমেন্টারির গানগুলি আওয়ামী লিগপন্থী, তৎকালীন বিরোধী দল। আওয়ামী লিগ ক্ষমতায় আসার পর ছবিটি মুক্তি পায়।
২০০৫ সালে, স্বরাষ্ট্র মন্ত্রণালয় পার্বত্য চট্টগ্রামের আদিবাসী সম্প্রদায়ের উপর কাপ্তাই বাঁধের প্রভাবের একটি প্রামাণ্যচিত্র কর্ণফুলীর টিয়ারড্রপস সেন্সর করার চেষ্টা করে। তথ্যচিত্রটি নির্মাণ করেছেন তানভীর মোকাম্মেল।
২০০৯ সালে, বাংলাদেশ সেন্সর বোর্ড এনামুল করিম নির্ঝরের একটি ব্যঙ্গাত্মক চলচ্চিত্র নোমুনা মুক্তির অনুমতি দিতে অস্বীকার করে, কারণ চলচ্চিত্রটি বাংলাদেশের রাজনৈতিক ব্যক্তিত্বদের ব্যঙ্গ করে। সেন্সর বোর্ড থার্ড পারসন সিঙ্গুলার নম্বর সিনেমা থেকে রাস্তার হয়রানি দেখানো দৃশ্য অপসারণ করতে বাধ্য করেছে।
২০১১ সালে, বাংলাদেশ সেন্সর বোর্ড হৃদয় ভাঙ্গা ধেউকে নিষিদ্ধ করেছিল কারণ সিনেমার প্রধান খলনায়ক একটি মুজিব কোট পরেছিলেন, একটি কোট যা শেখ মুজিবুর রহমান পরিধান করেছিলেন।
২০১৫ সালে, বাংলাদেশ সেন্সর বোর্ড বাংলাদেশের প্রথম চাকমা, একটি জাতিগত সংখ্যালঘু, ভাষার চলচ্চিত্র মোর ঠেঙ্গারি ছবিটিকে শংসাপত্র দিতে অস্বীকার করে মুক্তি বিলম্বিত করে। তথ্য মন্ত্রণালয় সেন্সর বোর্ডকে চিঠি দিয়ে ছবির কিছু দৃশ্যে আপত্তি জানিয়ে সেগুলো মুছে ফেলার অনুরোধ করেছে। পরিচালক অং রাখাইন ছবিটি কেটে না দিয়ে প্রত্যাহার করে নেন।
প্রেস
১৯৭৪ সালে একদলীয় বাকশাল শাসন শুরুর পর বাংলাদেশে সংবাদপত্র বিধিনিষেধের সম্মুখীন হয়।
মুক্ত গণমাধ্যম পরবর্তী সামরিক শাসনের অধীনে আরও সেন্সরশিপ অনুভব করে। ১৯৯১ সালে গণতন্ত্র পুনঃপ্রতিষ্ঠার পর, প্রেস আবার বিকাশ লাভ করতে শুরু করে।
২০০২ সালে, বাংলাদেশ জাতীয়তাবাদী দল সরকার বেসরকারি নিউজ নেটওয়ার্ক ইটিভি নিষিদ্ধ করে।
২০০৮ সালে, সামরিক সমর্থিত তত্ত্বাবধায়ক সরকার একটি ব্লগিং ওয়েবসাইট সচলায়তন নিষিদ্ধ করেছিল।
২০০৯ সালে, বাংলাদেশ আওয়ামী লিগ সরকার ২০০৯ সালের বাংলাদেশ রাইফেলস বিদ্রোহের সরকারী ব্যবস্থাপনার সমালোচনামূলক ভিডিওগুলির জন্য ইউটিউব ব্লক করে।
২০১০ সালে, সরকার ইসলামের সমালোচনামূলক ছবিগুলির জন্য ফেসবুককে ব্লক করে।
২০১৩ সালে, বাংলাদেশ টেলিকমিউনিকেশন রেগুলেটরি কমিশন পাইরেসি উদ্বেগের কারণে আইএসপিগুলিকে আপলোড ব্যান্ডউইথ কমাতে বলেছিল কিন্তু এটি অনুমান করা হয়েছিল যে এটি সরকারের সমালোচনামূলক ভিডিও আপলোড করা প্রতিরোধ করার জন্য করা হয়েছিল।
২০১৫ সালে, আন্তর্জাতিক অপরাধ ট্রাইব্যুনালের রায়ের প্রতিবাদে সরকার ২২ দিনের জন্য সোশ্যাল মিডিয়া সাইটগুলি ব্লক করে। সরকার দেশে ব্লগারদের ওপরও নজরদারি করে। একটি ফাঁস হওয়া প্রতিবেদনে দেখা গেছে যে বাংলাদেশে নিহত ব্লগার রাষ্ট্রের নজরদারিতে থাকা ব্যক্তিদের সাথে ওভারল্যাপ করেছেন।
২০১৬ সালে, বাংলাদেশ সরকার কোনো ব্যাখ্যা ছাড়াই ৩৫টি সংবাদ ওয়েবসাইট ব্লক করে।
২০১৭ সালের মে মাসে, বাংলাদেশ সরকার র‌্যাপিড অ্যাকশন ব্যাটালিয়নের একজন কর্মকর্তার বিচারবহির্ভূত হত্যার বিষয়ে স্বীকারোক্তিমূলক বিবৃতি সম্বলিত একটি প্রতিবেদন প্রকাশ করার পর সুইডিশ রেডিওর একটি ওয়েবসাইট ব্লক করে।
২০১৭ সালে, বাংলাদেশ সরকার দ্য ওয়্যার, একটি ভারতীয় সংবাদপত্রকে অবরুদ্ধ করে, যেটি ডিরেক্টরেট জেনারেল অফ ফোর্সেস ইন্টেলিজেন্স একজন শিক্ষাবিদকে অপহরণ করার বিষয়ে একটি প্রতিবেদনের পরে।
১ থেকে ২ জুন ২০১৮ পর্যন্ত, বাংলাদেশ সরকার মাদক ব্যবসার গভীর তদন্তের জন্য ডেইলি স্টারের ওয়েবসাইট ব্লক করে।
আগস্ট ২০১৮ সালে, শহিদুল আলম, আল জাজিরা ইংলিশে বাংলাদেশ সরকারের সমালোচনামূলক একটি সাক্ষাত্কারের পরে তাকে গ্রেপ্তার করা হয়েছিল।
২০ মার্চ ২০১৯-এ, সরকার aljazeera.com-কে তার ব্যবসায়িক সহযোগীদের অপহরণের ঘটনায় প্রধানমন্ত্রী শেখ হাসিনার প্রতিরক্ষা উপদেষ্টা মেজর জেনারেল তারেক আহমেদ সিদ্দিককে জড়িত করে এমন প্রতিবেদন প্রকাশ করার পরে ব্লক করে। তারেক আহমেদ সিদ্দিকীকে নিয়ে প্রতিবেদন প্রকাশের পর বাংলা ভাষার সংবাদ ওয়েবসাইট দ্য জোবানকে ব্লক করা হয়েছে। এ ক্ষেত্রে বাংলাদেশ টেলিযোগাযোগ নিয়ন্ত্রণ কমিশন এবং যথাযথ প্রক্রিয়াকে ফাঁকি দিয়ে গোয়েন্দা সংস্থা দুটি ওয়েবসাইটই ব্লক করে দেয়।
২০২০ সালের জানুয়ারিতে, বাংলাদেশ সরকার সুইডিশ ভিত্তিক একটি নিউজ ওয়েবসাইট নেত্র নিউজকে ব্লক করে, যখন তারা ওবায়দুল কাদেরকে দুর্নীতির অভিযোগে একটি প্রতিবেদন প্রকাশ করে এবং ৩৪ হাজার ডলারের রোলেক্স সহ দামি ঘড়ি পরা তার ছবি ব্যবহার করে।
২০২০ সালে, শফিকুল ইসলাম কাজল বাংলাদেশে ৫৩ দিনের জন্য জোরপূর্বক গুমের শিকার হন। তিনি আবার হাজির হওয়ার পর তাকে গ্রেফতার করে ডিজিটাল নিরাপত্তা আইনে আটক করা হয়। অ্যামনেস্টি ইন্টারন্যাশনাল তাকে বিবেকের বন্দী বলে অভিহিত করেছে। মহিলা আওয়ামী লিগ নেত্রী পরিচালিত পতিতাবৃত্তি নিয়ে একটি নিবন্ধ প্রকাশ করেছিলেন তিনি। পতিতাবৃত্তির অভিযোগে মানব জমিনের সম্পাদক মতিউর রহমান চৌধুরীকেও মামলায় আসামি করা হয়। মামলাগুলো পূরণ করেছেন সংসদ সদস্য ও প্রধানমন্ত্রী শেখ হাসিনার সাবেক সহকারী একান্ত সচিব সাইফুজ্জামান শিখর।
সাংবাদিক
২০১৮ সালের জুলাই মাসে আমার দেশ পত্রিকার সম্পাদক মাহমুদুর রহমান কুষ্টিয়ার একটি আদালত থেকে বের হওয়ার সময় হামলার শিকার হন। তিনি বিরোধী দল বাংলাদেশ জাতীয়তাবাদী দলের প্রতি সহানুভূতিশীল বলে পরিচিত। ক্ষমতাসীন আওয়ামী লিগের ছাত্র সংগঠন বাংলাদেশ ছাত্রলীগের নেতাকর্মীর হামলার শিকার হন। রক্তাক্ত অবস্থায় তার আঘাতের ছবি সামাজিক যোগাযোগ মাধ্যমে ভাইরাল হয়।
২০২০ সালের মার্চ মাসে, নির্বাহী ম্যাজিস্ট্রেট ঢাকা ট্রিবিউন ও বাংলা ট্রিবিউনের সংবাদদাতা আরিফুল ইসলামকে আটক ও সাজা দেন। নির্বাহী ম্যাজিস্ট্রেট বিকাশ চাকমা যথাযথ প্রমাণ ছাড়াই তাকে নির্যাতন, মৃত্যুদণ্ডের হুমকি এবং সাজা দিয়েছেন। কুড়িগ্রাম জেলা প্রশাসক সুলতানা পারভিনের বিরুদ্ধে সংবাদ লেখার পর তাকে গ্রেফতার করা হয়। তার গ্রেফতারের নিন্দা জানিয়েছে সম্পাদক পরিষদ। গ্রেফতারের সঙ্গে জড়িত রিন্টু চাকমা, নাজিম উদ্দিন ও এসএম রাহাতুল ইসলামকে সাময়িক বরখাস্ত করে সরকার। পারভিনের কার্যালয়ে মধ্যরাতে বিচারে আরিফুলকে এক বছরের কারাদণ্ড দেওয়া হয়। ২৩ মার্চ ২০২০, বাংলাদেশ হাইকোর্ট বাংলাদেশ পুলিশকে সুলতানা পারভিন এবং অন্যদের বিরুদ্ধে হত্যা চেষ্টার অভিযোগ দায়ের করার নির্দেশ দেয়।
বই
২০০২ সালে, বাংলাদেশ সরকার তসলিমা নাসরিনের ওয়াইল্ড উইন্ড নিষিদ্ধ করেছিল। এটি ছিল তসলিমার তৃতীয় বই যা বাংলাদেশ সরকার নিষিদ্ধ করেছে। তার লজ্জা উপন্যাস প্রকাশের পর তাকে বাংলাদেশ থেকে পালাতে বাধ্য করা হয়েছিল, যা নিন্দাজনক বলে বিবেচিত হয়েছিল। তার দ্বিতীয় বই মাই গার্লহুডও ব্লাসফেমির জন্য নিষিদ্ধ করা হয়েছিল।
২০১০ সালে, বাংলাদেশ সরকার জামায়াতে ইসলামী দলের প্রতিষ্ঠাতা সৈয়দ আবুল আলা মওদুদীর লেখা সমস্ত বই মসজিদ ও লাইব্রেরি থেকে সরিয়ে ফেলার নির্দেশ দেয়। তারা সরকার বলেছে যে তার বই চরমপন্থা প্রচার করে।
বাংলাদেশ ২০২০ সালে ধর্মীয় অনুভূতিতে আঘাতের জন্য দুটি কাল্পনিক বই, দিয়া আরেফিন এবং দিয়া আরেফিনের নানির বাণী নিষিদ্ধ করেছিল। বাংলাদেশ হাইকোর্টের আদেশে বইগুলো নিষিদ্ধ করা হয়। তাদের লেখা হয়েছিল দিয়ার্শি আরাগ, একজন ধর্মনিরপেক্ষ লেখক।
মুক্তি-যোগ
মুক্তি-যোগ, দ্বৈত দর্শনে, হল আত্মার একটি শ্রেণী যা মধ্বাচার্য মুক্তি বা মোক্ষের জন্য যোগ্য হিসাবে শ্রেণীবদ্ধ করেছেন। মধ্বাচার্য আত্মাকে তিনটি শ্রেণীতে বিভক্ত করেছেন: এক শ্রেণীর আত্মা যা মুক্তির জন্য যোগ্য (মুক্তি-যোগ), অন্যটি শাশ্বত পুনর্জন্ম বা শাশ্বত স্থানান্তর (নিত্য-সংসারী) এর বিষয়, এবং তৃতীয় শ্রেণী যা অবশেষে শাশ্বত নরক অন্ধতামিস্র (তমো-যোগ) এর জন্য নিন্দা করা হয়।
মুক্তি-যোগ হল জীব বা আত্মা যারা আধ্যাত্মিক মূল্যবোধের প্রতি গ্রহণযোগ্য, এবং বারবার মূর্তকরণের মাধ্যমে, তারা আরও ভাল এবং ভাল মানুষে বিকশিত হয়, এবং অবশেষে ঘনীভূত আধ্যাত্মিক শৃঙ্খলা এবং ঈশ্বরের অনুগ্রহের মাধ্যমে পরিত্রাণ লাভ করে।
নাশিদ
নাশিদ (আরবি: একবচন نشيد nashīd, বহুবচন أناشيد anāshīd, বঙ্গানুবাদে: "গান") সঙ্গীত এর একটি ধারা‌। ইসলামের একটি নির্দিষ্ট শৈলী বা ঐতিহ্য অনুসারে গানগুলো গাওয়া হয় খালি গলায় অথবা যন্ত্রের সাথে। নাশিদ সমগ্র ইসলামী বিশ্ব জুড়ে জনপ্রিয়। একটি নাশিদের উপাদানে বা গানে সাধারণত ইসলামী বিশ্বাস, ইতিহাস এবং ধর্মের পাশাপাশি বর্তমান ঘটনাগুলি উল্লেখ করা হয়।
পণ্ডিতদের বাদ্যযন্ত্র সম্পর্কিত মতামত
কিছু উলামা যুক্তি দেখান যে বাদ্যযন্ত্রের ব্যবহার হাদিসে সম্পূর্ণরূপে নিষিদ্ধ। প্রধান চারটি মাযহাবের প্রতিষ্ঠাতা - ইসলামী অনেক বিশিষ্ট পণ্ডিত বাদ্যযন্ত্রের বৈধতা এবং ব্যবহার নিয়ে বিতর্ক করেছেন।
সুন্নি পন্ডিতদের হাদিস সহীহ আল-বুখারি সহীহ অনুসারে, মুহাম্মদ শিখিয়েছেন যে বাদ্যযন্ত্র পাপ:
আবু আমির বা আবু মালিক আল-আশআরী (মুহাম্মদের একজন সাহাবী) বলেছেন যে তিনি মুহাম্মদকে বলতে শুনেছেন: "আমার অনুসারীদের মধ্যে এমন কিছু লোক থাকবে যারা অবৈধ যৌন মিলন, রেশম পরিধান করা, মদ্যপান করা সাহাবা বৈধ মনে করবে। পানীয় এবং বাদ্যযন্ত্র ব্যবহারও বৈধ মনে করবে আর কিছু লোক থাকবে যারা পাহাড়ের ধারে অবস্থান করবে এবং সন্ধ্যায় তাদের রাখাল তাদের ভেড়া নিয়ে তাদের কাছে আসবে এবং তাদের কাছে কিছু চাইবে। কিন্তু তারা তাকে বলবে আগামীকাল আসতে।আল্লাহ রাত্রিকালে তাদের ধ্বংস করবেন এবং তাদের উপর পাহাড়টি ধসাবেন, বাকিদেরকে বানর ও শুকরে পরিণত করবেন এবং কিয়ামত পর্যন্ত তারা এভাবেই থাকবে।"
যাইহোক, একই বইতে সঙ্গীত অনুমোদিত হওয়ার প্রমাণও রয়েছে। আয়েশা বললেন: "আবু বকর আমার বাড়িতে এলেন যখন আমার পাশে দুটি আনসারী মেয়ে বুআত দিবসের বিষয়ে আনসারদের গীত গাইছিল তবে তারা গায়িকা ছিলেননা।আবু বকর প্রতিবাদ করে বললেন, “আল্লাহর রসূল (সাল্লাল্লাহু ‘আলাইহি ওয়া সাল্লাম)-এর ঘরে শয়তানের বাদ্যযন্ত্র।! 'এটা ঈদের দিন ঘটেছিল এবং রাসূলুল্লাহ (সাল্লাল্লাহু ‘আলাইহি ওয়া সাল্লাম) বললেন, হে আবু বকর!প্রত্যেক জাতির জন্য একটি 'পরিচিতির বৈশিষ্ট্য' আছে এবং আমাদের হচ্ছে 'ইদ'।"
ইমাম আল-গাজালী এবং ইবনে সিনার মতো অসংখ্য ঐতিহাসিক ইসলামিক পণ্ডিতও বলেছেন যে বাদ্যযন্ত্র ব্যবহার করা যেতে পারে যতক্ষণ না গানগুলি হারামের প্রচার না করে।
আধুনিক ব্যাখ্যা
নাশিদ শিল্পীদের একটি নতুন প্রজন্ম তাদের শিল্পে বিভিন্ন ধরনের বাদ্যযন্ত্র ব্যবহার করে।অনেক নতুন নাশিদ শিল্পী অনারব এবং বিভিন্ন ভাষায় গান করেন। কিছু নাশিদ ব্যান্ড হল নেটিভ দ্বীন, আউটল্যান্ডিশ এবং রায়হান ।অন্যান্য সুপরিচিত শিল্পীরা হলেন আহমেদ বুখাতির, ইউসুফ ইসলাম (পূর্বে ক্যাট স্টিভেনস নামে পরিচিত), সামি ইউসুফ, জুনায়েদ জামশেদ, মাহের জেইন, হ্যারিস জে, সিদ্দ, হুমুদ আল খুদের, হামজা নামিরা, আতিফ আসলাম, রয়েফ, মেসুত কুরটিস, ডাউবিউড এবং জয়ন ভিখা প্রমূখ।
ভারতীয় উপমহাদেশে কাওয়ালি পাকিস্তানের জাতীয় ভাষা উর্দুতে আধ্যাত্মিকতার সাথে ইসলামের সম্পর্কের জন্য বিখ্যাত।বলা হয়ে থাকে যে ভুলে শাহ, কবির সিং, বাবা ফরিদ এবং অন্যান্যদের মত অনেক আধ্যাত্মিক পুরুষ পাঞ্জাবি, সারাইকি এবং উর্দুতে ইসলামের বার্তা ছড়িয়েছিলেন।
কাওয়ালির সর্বোচ্চ গুরুকে বলা হয় ওস্তাদ।যেমন: নুসরাত ফতেহ আলী খান এবং রাহাত ফতেহ আলী খান। <sup class="noprint Inline-Template Template-Fact" style="white-space:nowrap;">[ <span title="This claim needs references to reliable sources. (June 2021)">উদ্ধৃতি প্রয়োজন  ]
নাশিদ শিল্পীরা বিশ্বব্যাপী মুসলিম দর্শকদের কাছে গীত পরিবেশন করে এবং উত্তর আমেরিকার ইসলামিক সোসাইটি সহ ইসলামিক উৎসব (যেমন মওলিদ), সম্মেলন, কনসার্ট এবং শোতে পারফর্ম করতে পারে। বিভিন্ন শিল্পী ও সংগঠন (যেমন: নাশিদ বে ) একটি যন্ত্র-মুক্ত নাশিদ প্রচার করে যেখানে নাশিদে যন্ত্রের ক্রমবর্ধমান ব্যবহারের প্রবণতা বর্তমান।
ইসলামিক স্টেট (আইএসআইএস) তাদের ভিডিও এবং প্রচারে নাশিদের ব্যবহারের জন্য পরিচিত। উল্লেখযোগ্য উদাহরণ হল দাওলাত আল-ইসলাম কামাত ("ইসলামিক স্টেট স্ট্যান্ড আপ") শ্লোগান যা আইএসআইএল-এর একটি অনানুষ্ঠানিক সঙ্গীত হিসাবে রাখা হয়েছিল। এছাড়াও সলিল আল-সাওয়ারিম ("ক্ল্যাশিং অফ সোর্ডস") নামের একটি নাশিদও তারা ব্যবহার করেছিল। আইএসআইএস ফরাসি ভাষায়ও নাশিদ তৈরি করেছে। ২০১৬ সালের নাশিদ Ma vengeance ("আমার প্রতিশোধ") জানুয়ারী ২০১৫ ইলে-ডি-ফ্রান্স আক্রমণে, নভেম্বর ২০১৫ প্যারিস আক্রমণে এবং ২০১৬ সালে ব্রাসেলস বোমা হামলার সাথে সম্পর্ক রয়েছে৷ ২০১৬ সালের নাশিদ  Par Amour ("ভালবাসার জন্য") যোদ্ধাদের শাহাদাতকে মহিমান্বিত করে।
নিত্য-সংসারী
নিত্য-সংসারী, দ্বৈত দর্শনে, হল মধ্বাচার্য দ্বারা শ্রেণীবদ্ধ করা আত্মার একটি শ্রেণী।
মধ্বাচার্য আত্মাকে তিনটি শ্রেণীতে বিভক্ত করেছেন: এক শ্রেণীর আত্মা যা মুক্তির জন্য যোগ্য (মুক্তি-যোগ), অন্যটি চিরন্তন পুনর্জন্ম বা অনন্ত স্থানান্তর (নিত্য-সংসারী), এবং তৃতীয় শ্রেণী যা অবশেষে শাশ্বত নরক অন্ধতামিস্র (তমো-যোগ) এর জন্য নিন্দা করা হয়।
নিত্য-সংসারীরা শুধুমাত্র জাগতিক মূল্যবোধে আনন্দ করে এবং নৈতিক ও আধ্যাত্মিক জীবনের কোনো প্রয়োজন বোধ করে না। নিজেদের কৃতকর্মের ফল ভোগ করে, তারা অনন্তকাল নিরন্তর জন্ম ও মৃত্যুর মধ্য দিয়ে যায়।
আমারুন রেলওয়ে স্টেশন
আমারুন রেলওয়ে স্টেশন হল পূর্ব রেল-এর অন্তর্গত অঞ্চলের হাওড়া রেলওয়ে বিভাগের অন্তর্গত একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলা য় বর্ধমান-কাটোয়া লাইনের ওপর অবস্থিত।
ইতিহাস
১৯১৫ সালের ১ ডিসেম্বর ম্যাকলিয়ড লাইট রেলওয়ে কোম্পানী বর্ধমান জংশন থেকে কাটোয়া অবধি লাইন প্রস্তুত করে। ১৯৬৬ সালে এই রেলপথটি পূর্ব রেলওয়ে অধিগ্রহণ করে। ২০১০ সাল থেকে ন্যারো গেজ রেলপথটি ব্রডগেজে রূপান্তরিত করার কাজ শুরু হয়। বর্ধমান থেকে বলগোনা রেলওয়ে স্টেশন পর্যন্ত ২০১৪ সালে এবং বলগোনা হতে কাটোয়া রেলওয়ে জংশন পর্যন্ত লাইনটি ২০১৮ সালে সম্পূর্ণ হয়।
এশিয়ান ইউনিভার্সিটি অব বাংলাদেশ
এশিয়ান ইউনিভার্সিটি অব বাংলাদেশ বাংলাদেশের একটি বেসরকারি বিশ্ববিদ্যালয়। এটি ১৯৯৬ সালের জানুয়ারি ৪ তারিখে প্রতিষ্ঠিত হয়। ১৯৯২ সালের বেসরকারী বিশ্ববিদ্যালয় আইনের অধীনে এটি প্রতিষ্ঠা করা হয়। আশুলিয়া থানার টংগাবাড়ি এলাকায় বঙ্গবন্ধু সড়কে বিশ্ববিদ্যালয়টির স্থায়ী ক্যাম্পাস অবস্থিত । দেশি-বিদেশি বিভিন্ন রাষ্ট্রের প্রায় ১৭,০০০ ছাত্র-ছাত্রী পড়াশোনা করে বিশ্ববিদ্যালয়টিতে।
ইতিহাস
এশিয়ান ইউনিভার্সিটি অব বাংলাদেশ প্রতিষ্ঠা হয়েছে ১৯৯৬ সালে।
ক্যাম্পাস
এশিয়ান ইউনিভার্সিটি অব বাংলাদেশের একমাত্র স্থায়ী ক্যাম্পাসটি ঢাকার আশুলিয়া থানার টংগাবাড়ির এলাকার বঙ্গবন্ধু সড়কে অবস্থিত। সবুজ গাছ এবং ঘাসে বিস্তৃত বিশাল স্থায়ী ক্যাম্পাসের কারণে এটি "সবুজ ক্যাম্পাস" হিসাবে পরিচিত। বিশ্ববিদ্যালয়ের বিভিন্ন ধরনের গেম খেলার জন্য একটি সুবিশাল খেলার মাঠ রয়েছে এবং এতে সমস্ত ধরনের অফিসিয়াল এবং সাংস্কৃতিক অনুষ্ঠানের জন্য একটি হল রুম রয়েছে। স্থায়ী ক্যাম্পাসে একটি খেলার মাঠ, ক্যাফেটেরিয়া, গল্ফ কোর্স, মেয়েদের এবং ছেলেদের হোস্টেল এবং অন্যান্য সুবিধা রয়েছে। ঠিকানা: স্থায়ী ক্যাম্পাস টংগাবাড়ি বঙ্গবন্ধু রোড, আশুলিয়া, ঢাকা।
লক্ষ্মীবাজার, ঢাকা
লক্ষ্মীবাজার, যা পূর্বে মিঞা সাহেব ময়দান নামে পরিচিত ছিল, পুরান ঢাকায় অবস্থিত একটি জনবহুল ঐতিহ্যবাহী এলাকা। এর নামকরণ হয়েছিল ঐ এলাকায় অবস্থিত প্রাচীন লক্ষ্মী নারায়ণ মন্দিরের নামানুসারে। পুরান ঢাকার ঐতিহ্যবাহী অনেক শিক্ষাপ্রতিষ্ঠান এখানে অবস্থিত বলে এ এলাকা ঢাকার অন্যতম গুরুত্বপূর্ণ এলাকা হিসেবে বিবেচিত।
ইতিহাস
লক্ষ্মীবাজারের পূর্বনাম মিঞা সাহেবের ময়দান। ১৭৩০ সালের দিকে কাশ্মীরের মিঞা সাহেব আব্দুর রহিম রিজভী এখানে এসে একটি খানকাহ প্রতিষ্ঠা করেন। ১৭৪৫ সালে তিনি মারা গেলে এখানে তার মাজার প্রতিষ্ঠা করা হয়। পলাশীর যুদ্ধের পর ভিখন ঠাকুর এখানে লক্ষ্মীনারায়ণ মন্দির স্থাপন করেন। তার প্রচেষ্টায় ও ইংরেজদের সহযোগিতায় ১৮৯০ সালে মিঞা সাহেব ময়দান এলাকাটি লক্ষ্মীবাজার নামকরণ করা হয়।
তিরুভেলুর লোকসভা কেন্দ্র
থিরুভাল্লুর লোকসভা কেন্দ্রটি তামিলনাড়ু রাজ্যের ৩৯ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটি থিরুভাল্লুর জেলা এবং চেন্নাই জেলায় প্রাসারিত। লোকসভা কেন্দ্রের অন্তর্গত এলাকার সরকারি ভাষা হল তামিল।
তামিলনাড়ুর সবচেয়ে গুরুত্বপূর্ণ আসনগুলির মধ্যে অন্যতম হল থিরুভাল্লুর লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
এই বিধানসভা কেন্দ্রটি তামিলনাড়ুের ২৩৪ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি থিরুভাল্লুর জেলায় অবস্থিত।
এই বিধানসভা কেন্দ্রটি তামিলনাড়ুের ২৩৪ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি চেন্নাই জেলায় অবস্থিত।
থিরুভাল্লুর লোকসভা কেন্দ্র বিজয়ী বর্তমান ও প্রাক্তন সংসদ
থিরুভাল্লুর লোকসভা কেন্দ্র বিজয়ী বর্তমান সংসদ ভারতীয় জাতীয় কংগ্রেস দলের সদস্য ডাঃ কে জয়াকুমার এবং প্রাক্তন সংসদ ছিলেন এডিএমকে দলের সদস্য পি বেণুগোপাল।
মধুরিমা তুলি
মধুরিমা তুলি (এছাড়াও মধুরিমা তুল্লি নামেও পরিচিত) হচ্ছেন একজন ভারতীয় অভিনেত্রী, যিনি বলিউড এবং দক্ষিণ ভারতীয় চলচ্চিত্র এবং টেলিভিশনে অভিনয় করে থাকেন। কালারস টিভিতে প্রচারিত চন্দ্রকান্ত ধারাবাহিকে তিনি চন্দ্রকান্ত চরিত্রে অভিনয়ের মাধ্যমে জনপ্রিয়তা অর্জন করেছেন। এছাড়াও তিনি জি টিভির জনপ্রিয় ধারাবাহিক কুমকুম ভাগ্যে তনুশ্রী মেহতার চরিত্রে অভিনয় করেছেন। সম্প্রতি তিনি স্টার প্লাসের ভৌতিক এবং রোমাঞ্চকর টেলিভিশন ধারাবাহিক কেয়ামত কি রাতে সঞ্জনার চরিত্রে অভিনয় করেছেন।
প্রারম্ভিক জীবন
তুলি ওড়িশায় জন্মগ্রহণ করেছিলেন এবং উত্তরাখণ্ডের দেরাদুনে তার শৈশব অতিবাহিক করেছেন। তিনি কলেজে পড়ার সময় "মিস উত্তরাঞ্চল" প্রতিযোগিতা জয়লাভ করেছিলেন। তার বাবা টাটা স্টিল কোম্পানিতে কাজ করেন, তার মা পর্বতারোহী এবং একটি এনজিওতে চাকরি করেন। তার একটি ছোট ভাই রয়েছে।
ক্যারিয়ার
তুলি সাই কিরণের বিপরীতে ২০০৪ সালে মুক্তিপ্রাপ্ত তেলুগু চলচ্চিত্র সাতথায় অভিনয় করার মাধ্যমে আত্মপ্রকাশ করেছিলেন। পরবর্তীতে তিনি মুম্বইয়ে চলে আসেন এবং কিশোর নমিত কাপুর অ্যাক্টিং স্কুল হতে অভিনয়ে শিক্ষা অর্জন করেন। অতঃপর তিনি একজন মডেল হিসেবে গোডরেজ, ফিয়ামা ডি উইলস এবং কারবোন মোবাইলের মতো কোম্পানির বিজ্ঞাপনে কাজ করেছেন।
রাজু খাদকা
রাজু খাদকা (राजु खड्का; জন্ম ১১ সেপ্টেম্বর ১৯৭৫) হলেন একজন ক্রিকেটার। সে একজন অল-রাউন্ডার। রাজু একজন ডান-হাঁতি ব্যাটসম্যান এবং একজন ডান-হাঁতি  মিডিয়াম-ফাস্ট বোলার। ১৯৯৬ সালের সেপ্টেম্বরে তার  নেপালের হয়ে অভিষেক হয় বাংলাদেশের বিরুদ্ধে।
মধুরিমা তুলি
ক্যারিয়ার
২০০৮ সালে তিনি জেডি চক্রবর্তীর পরিচালনা এবং রচনায় একটি ভারতীয় থ্রিলার, হোমামে সত্য নামে একটি সুন্দর মেয়ের পার্শ্ব চরিত্রে অভিনয় করেন;  এটি চলচ্চিত্রটি ২০০৬ সালের হলিউড চলচ্চিত্র দ্য ডিপার্টেড দ্বারা অনুপ্রাণিত, যা পরিচালনা করেছিলেন মার্টিন স্কোরসেস।
রাজু খাদকা
রাজু নেপালের প্রথম ক্রিকেট খেলয়াড় হিসেবে আন্তর্জাতিক শতক বা সেঞ্চুরি করেন। ২০০৩ সালের মার্চ মাসে ২০০৩ এসিসি এমার্জিং ন্যাশন্স টুর্নামেন্ট এ ভুটানের বিরুদ্ধে ১০৫ রান়ে অপরাজিত থাকেন ৫০ বলে।
জীবনী
১৯৭৫ সালে নেপালে রাজুর জন্ম হয়। রাজু প্রথমে নেপালের হয়্র ১৯৯৬ এসিসি ট্রফি খেলেন। এই ট্রফিটি মালয়েশিয়ায় অনুষ্ঠিত হয়। রাজু ১৯৯৮, ২০০০ এবং ২০০২ সালের এসিসি ট্রফিতে অংশগ্রহণ করেন।
মধুরিমা তুলি
ক্যারিয়ার
২০১০ সালে মুক্তিপ্রাপ্ত কালো চলচ্চিত্রে তিনি নব বিবাহিত রুক্মিণীর চচ্রিত্রে অভিনয় করেছেন; এই চলচ্চিত্রটি কেপ টাউনে অনুষ্ঠিত ৬ষ্ঠ বার্ষিক দক্ষিণ আফ্রিকান হ্যালোইন হরর ফেস্টিভ্যালে প্রদর্শিত হয়েছিল, যেখানে এটি "সেরা বৈশিষ্ট্যযুক্ত চলচ্চিত্র" এবং "সেরা চলচ্চিত্র" বিভাগে পুরস্কার জয়লাভ করেছে। তিনি ডিনো মোরিয়ার সাথে একসাথে, ফিয়ার ফ্যাক্টর: খাত্রোঁ কে খিলাড়ির ৩য় আসরে অংশ নিয়েছিলেন; যেটি কালারস টিভিতে প্রচারিত এবং ব্রাজিলে চিত্রায়িত একটি রিয়ালিটি শো।
রাজু খাদকা
জীবনী
২০০৪ সালে ২০০৪ আইসিসি কন্টিনেন্টাল চ্যাম্পিয়নশিপ এ  আরব আমিরাত এবং মালয়েশিয়ার বিরুদ্ধে তার প্রথম শ্রেণীর ক্রিকেট  এ রাজুর অভিষেক হয়। তারর সে কুলালালামপুর এ অনুষ্ঠিত  ২০০৪ এসিসি ট্রফি খেলেছেন। এসিসি ফাস্ট ট্রাক কান্ট্রিস টুর্নামেন্ট এ সিঙাপুর এবং সংযুক্ত আরব আমিরাতের বিরুদ্ধে খেলেন।  সর্বশেষ সে নেপালের হয়ে সংযুক্ত আরব আমিরাতের বিরুদ্ধে খেলেছেন।